
Parlamentul României
Camera Deputaţilor
Comisia pentru muncă şi protecţie socială

	Bucureşti,
	6 martie 2023

	Nr.
	4c-9/95



	
Către
BIROUL PERMANENT AL CAMEREI DEPUTAŢILOR



Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.126/2021 pentru modificarea Legii nr.61/1993 privind alocaţia de stat pentru copii, precum şi pentru acordarea unei indemnizaţii compensatorii pentru persoanele cu handicap, trimis Comisiei pentru muncă şi protecţie socială în procedură de urgenţă, cu adresa nr. PLx 43/2022 din 14 februarie 2022, pentru dezbatere şi examinare în fond.



PREŞEDINTE,
Adrian Solomon

Parlamentul României
Camera Deputaţilor
Comisia pentru muncă şi protecţie socială

	Bucureşti,

R A P O R T
asupra proiectului de Lege privind aprobarea Ordonanţei de urgenţă a Guvernului nr.126/2021 pentru modificarea Legii nr.61/1993 privind alocaţia de stat pentru copii, precum şi pentru acordarea unei indemnizaţii compensatorii pentru persoanele cu handicap



În temeiul art.95 şi 117 alin.(3) din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială a fost sesizată, prin adresa 
nr. PLx 43/2022 din 14 februarie 2022, cu dezbaterea pe fond, în procedură de urgenţă, a proiectului de Lege privind aprobarea Ordonanţei de urgenţă a Guvernului nr.126/2021 pentru modificarea Legii nr.61/1993 privind alocaţia de stat pentru copii, precum şi pentru acordarea unei indemnizaţii compensatorii pentru persoanele cu handicap.

Proiectul de lege are ca obiect de reglementare aprobarea Ordonanței de urgență a Guvernului nr. 126/2021, prin care s-a stabilit cuantumul alocaţiei de stat pentru copii începând cu drepturile lunii ianuarie 2022. Ordonanța prevede indexarea anuală, din oficiu, cu rata medie a inflaţiei, a cuantumului alocaţiei de stat pentru copii, începând cu drepturile lunii ianuarie 2023. De asemenea, se propune modificarea alin.(3) al art.1 din Legea nr.61/1993, în sensul clarificării modului în care alocaţia de stat pentru copii se poate acorda tinerilor cu dizabilităţi care urmează o formă de învăţământ, dar care nu se încadrează în categoria studiilor liceale sau profesionale, parte din aceşti tineri urmând forme de învaţămant speciale, în cele mai multe cazuri la vârsta de 18 ani ei urmând încă cursurile învăţământului gimnazial.

La întocmirea prezentului raport, comisia a avut în vedere:
· avizul favorabil al Consiliului Legislativ (nr.990/14.12.2021)
· avizul favorabil al Consiliului Economic şi Social (nr.8313/14.12.2021)
· avizul favorabil al Comisiei pentru sănătate şi familie 
(nr.4c-10/47/1.03.2022)
· avizul favorabil al Comisiei pentru drepturile omului, culte şi problemele minorităţilor naţionale (nr.4c-6/63/23.02.2022)
· avizul favorabil al Comisiei pentru egalitatea de şanse pentru femei şi bărbaţi (nr.4c-20/48/15.02.2022)
· avizul favorabil al Comisiei pentru tineret și sport 
(nr.4c-25/12/01.04.2022)
· avizul favorabil al Comisiei pentru învățământ 
(nr.4c-11/44/22.02.2022).

La dezbaterile care au avut loc în şedinţa comisiei din 28 februarie 2023 au participat, în conformitate cu prevederile art.56 şi 57 din Regulamentul Camerei Deputaţilor, republicat, cu modificările şi completările ulterioare:
· dl Marius Ilie Stanciu, Secretar de Stat, Ministerul Muncii și Protecției Sociale;
· dna Mihaela Grecu, director, Ministerul Muncii și Solidarității Sociale.

[bookmark: _Hlk102993541]La lucrări au participat deputaţii, membri ai comisiei, conform listei de prezenţă.
Raportul comisiei a fost adoptat cu unanimitate de voturi.

Proiectul de lege face parte din categoria legilor organice, conform prevederilor art.73 alin.(3) din Constituţia României, republicată.

Proiectul de lege a fost adoptat de Senat, în calitate de primă Cameră sesizată, în şedinţa din 9 februarie 2022.

[bookmark: _Hlk102993122][bookmark: _Hlk102993674]Camera Deputaţilor este Cameră decizională, potrivit prevederilor art.75 din Constituţia României şi ale art.92 alin.(9) pct.2 din Regulamentul Camerei Deputaţilor, republicat, cu modificările şi completările ulterioare.

În urma finalizării dezbaterilor asupra proiectului de lege şi a documentelor conexe, membrii comisiei au hotărât să propună plenului Camerei Deputaţilor adoptarea proiectului de lege cu amendamente, în sensul eliminării textului adoptat de Senat şi aprobării ordonanţei de urgenţă în forma prezentată de Guvern. Amendamentele sunt redate în anexa care face parte integrantă din prezentul raport.


	PREŞEDINTE,			SECRETAR,
	Adrian Solomon 		Dan-Constantin Şlincu 











Şef birou Lidia Vlădescu


[bookmark: _Hlk102993386][bookmark: _Hlk102993576]Întocmit, 
[bookmark: _Hlk102994064][bookmark: _Hlk102993688]Consilier parlamentar Sorina Szabo



ANEXA 

AMENDAMENTE ADMISE
În urma dezbaterilor, Comisia a hotărât adoptarea proiectului de lege cu următoarele amendamente:

	Nr. crt.
	Text
ordonanţă de urgență
	Text
adoptat de Senat
	Text adoptat de Comisie
(autor amendament)
	Motivare

	1. 
	
__
	
Titlul legii

Lege privind aprobarea Ordonanţei de urgenţă a Guvernului nr.126/2021 pentru modificarea Legii nr.61/1993 privind alocaţia de stat pentru copii, precum şi pentru acordarea unei indemnizaţii compensatorii pentru persoanele cu handicap

	
Nemodificat 
	

	2. 
	
__
	
Articol unic. - Se aprobă Ordonanţa de urgenţă a Guvernului nr.126 din 15 decembrie 2021 pentru modificarea Legii nr.61/1993 privind alocaţia de stat pentru copii, precum şi pentru acordarea unei indemnizaţii compensatorii pentru persoanele cu handicap, publicată în Monitorul Oficial al României, Partea I, nr.1189 din 15 decembrie 2021, cu următoarele modificări şi completări:

	
Articol unic. - Se aprobă Ordonanţa de urgenţă a Guvernului nr.126 din 15 decembrie 2021 pentru modificarea Legii nr.61/1993 privind alocaţia de stat pentru copii, precum şi pentru acordarea unei indemnizaţii compensatorii pentru persoanele cu handicap, publicată în Monitorul Oficial al României, Partea I, nr.1189 din 15 decembrie 2021.

Autori: membrii comisiei
	









Pentru respectarea exigențelor impuse de normele de tehnică legislativă.

	3. 
	
Titlul ordonanței

Ordonanță de urgență pentru modificarea Legii nr. 61/1993 privind alocaţia de stat pentru copii, precum şi pentru acordarea unei indemnizaţii compensatorii pentru persoanele cu handicap

	
__
	
Nemodificat 
	

	4. 
	
Art. I - Legea nr. 61/1993 privind alocaţia de stat pentru copii, republicată în Monitorul Oficial al României, Partea I, nr. 767 din 14 noiembrie 2012, cu modificările şi completările ulterioare, se modifică după cum urmează:

1. La articolul 1, alineatul (3) va avea următorul cuprins:
"(3) Alocaţia de stat pentru copii se acordă şi tinerilor care au împlinit vârsta de 18 ani, care urmează cursurile învăţământului liceal sau profesional, organizate în condiţiile legii, până la terminarea acestora, precum şi tinerilor cu handicap care urmează o formă de învăţământ preuniversitar prevăzută de lege, dar nu mai târziu de împlinirea vârstei de 26 de ani."

	
__
	
Nemodificat 
	

	5. 
	
2. Articolul 3 va avea următorul cuprins:
"Art. 3 - (1) Începând cu drepturile aferente lunii ianuarie 2022, alocaţia de stat pentru copii se stabileşte în cuantum de:
a) 600 lei pentru copiii cu vârsta de până la 2 ani sau de până la 3 ani, în cazul copilului cu handicap;
b) 243 lei pentru copiii cu vârsta cuprinsă între 2 ani şi 18 ani, precum şi pentru tinerii prevăzuţi la art. 1 alin. (3);



c) 600 lei pentru copiii cu vârsta cuprinsă între 3 ani şi 18 ani, în cazul copilului cu handicap.






(2) Începând cu drepturile aferente lunii ianuarie 2023, cuantumul alocaţiei de stat pentru copii se indexează anual, din oficiu, cu rata medie anuală a inflaţiei. Rata medie anuală a inflaţiei este indicatorul definitiv cunoscut în anul curent pentru anul calendaristic anterior, comunicat de Institutul Naţional de Statistică.
(3) Titulari ai dreptului la alocaţie pentru copii sunt copiii şi tinerii prevăzuţi la art. 1 alin. (2) şi (3).
(4) Alocaţia de stat pentru copii prevăzută la alin. (1) lit. a) se cumulează cu indemnizaţia lunară, stimulentul lunar sau stimulentul de inserţie, prevăzute de Ordonanţa de urgenţă a Guvernului nr. 111/2010 privind concediul şi indemnizaţia lunară pentru creşterea copiilor, aprobată cu modificări prin Legea nr. 132/2011, cu modificările şi completările ulterioare.
(5) Dacă din calculul cuantumului alocaţiei de stat pentru copii prevăzut la alin. (2) rezultă fracţiuni în bani, cuantumul se rotunjeşte la leu în favoarea beneficiarului. În situaţia în care în urma indexării rezultă un cuantum mai mic decât cel acordat, atunci se menţine cuantumul în plată."

	
1. La articolul I punctul 2, literele b) şi c) ale alineatului (1) al articolului 3 se modifică şi vor avea următorul cuprins:






„b) 243 lei pentru copiii cu vârsta cuprinsă între 2 ani şi 18 ani, precum şi pentru tinerii care au împlinit vârsta de 18 ani, care urmează cursurile învăţământului liceal sau profesional, organizate în condiţiile legii;
c) 600 lei pentru copiii cu vârsta cuprinsă între 3 ani şi 18 ani, în cazul copilului cu handicap, precum şi pentru tinerii cu handicap care urmează o formă de învăţământ preuniversitar prevăzută de lege, conform art.1 alin.(3).”

	
Pct.1 se elimină.

Autori: membrii comisiei
	
Se menţine textul din ordonanţă şi se elimină textul propus de Senat întrucât nu mai este de actualitate având în vedere că, în prezent,  alocația este de 256 de lei pentru beneficiarii prevăzuți la lit. b), respectiv 631 pentru beneficiarii prevăzuți la lit. a) și c).

	6. 
	
Art. II. - (1) Prin excepţie de la prevederile art. 58 alin. (4) şi (5) din Legea nr. 448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare, în luna ianuarie 2022 persoanele cu dizabilităţi beneficiază în mod excepţional de o indemnizaţie compensatorie.
(2) Pentru persoanele adulte cu handicap, indemnizaţia compensatorie se acordă după cum urmează:
a) în valoare de 350 lei pentru persoana cu handicap grav;
b) în valoare de 265 lei pentru persoana cu handicap accentuat;
c) în valoare de 60 lei pentru persoana cu handicap mediu.
(3) Pentru copilul cu handicap indemnizaţia compensatorie se acordă după cum urmează:
a) în valoare de 300 lei pentru copilul cu handicap grav;
b) în valoare de 175 lei pentru copilul cu handicap accentuat;
c) în valoare de 60 lei pentru copilul cu handicap mediu.
(4) Indemnizaţia compensatorie se plăteşte fie persoanei cu handicap, dacă aceasta are capacitate deplină de exerciţiu al drepturilor, fie reprezentantului legal al acesteia, stabilit în condiţiile legii.
(5) Indemnizaţia compensatorie se acordă din oficiu persoanelor prevăzute la alin. (2)-(4) pentru care s-au acordat în luna decembrie 2021 prestaţiile sociale prevăzute de art. 58 alin.(4) şi (5) din Legea nr.448/2006, republicată, cu modificările şi completările ulterioare.
(6) Indemnizaţia compensatorie nu se recuperează, nu se urmăreşte silit şi nici nu se ia în calcul la stabilirea drepturilor prevăzute de Legea nr. 416/2001 privind venitul minim garantat, cu modificările şi completările ulterioare, de Legea nr.277/2010 privind alocaţia pentru susţinerea familiei, republicată, cu modificările şi completările ulterioare, şi de Legea nr.226/2021 privind stabilirea măsurilor de protecţie socială pentru consumatorul vulnerabil de energie.
(7) Plata indemnizaţiei compensatorii se suportă din bugetul de stat alocat Ministerului Muncii şi Solidarităţii Sociale prin Agenţia Naţională pentru Plăţi şi Inspecţie Socială şi agenţiile pentru plăţi şi inspecţie socială judeţene, respectiv a municipiului Bucureşti.

	
__
	
Nemodificat 
	

	7. 
	
__
	
2. După articolul II se introduce un nou articol, art. II1, cu următorul cuprins:
„Art.II1 - În tot cuprinsul ordonanţei de urgenţă termenul handicap de înlocuieşte cu termenul dizabilitate.”



	
Pct.2 se elimină.

Autori: membrii comisiei
	
Nu se poate susţine, logistic, modificarea terminologică în contextul în care ar fi necesară actualizarea tuturor certificatelor de încadrare în grad de handicap ale actualilor beneficiari.


	8. 
	
Art. III - Legea nr. 61/1993 privind alocaţia de stat pentru copii, republicată în Monitorul Oficial al României, Partea I, nr. 767 din 14 noiembrie 2012, cu modificările şi completările ulterioare, precum şi cu modificările aduse prin prezenta ordonanţă de urgenţă, va fi republicată în Monitorul Oficial al României, Partea I, dându-se textelor o nouă numerotare.

	
__
	
Nemodificat 

